
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅԱՆ «ՄԱՇԿԱԲԱՆՈՒԹՅԱՆ  ԱԶԳԱՅԻՆ  ԿԵՆՏՐՈՆ»  ՓԱԿ  ԲԱԺՆԵՏԻՐԱԿԱՆ ԸՆԿԵՐՈՒԹՅՈՒՆՆ  ՈՒ  ՀԱՅԱՍՏԱՆԻ  ՀԱՆՐԱՊԵՏՈՒԹՅԱՆ ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅԱՆ «ԱՅՐՎԱԾՔԱԲԱՆՈՒԹՅԱՆ ԱԶԳԱՅԻՆ ԿԵՆՏՐՈՆ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅՈՒՆԸ ՄԻԱՁՈՒԼՄԱՆ ՁԵՎՈՎ ՎԵՐԱԿԱԶՄԱԿԵՐՊԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅԱՆ «ԱՅՐՎԱԾՔԱԲԱՆՈՒԹՅԱՆ 
ԵՎ ՄԱՇԿԱԲԱՆՈՒԹՅԱՆ ԱԶԳԱՅԻՆ ԿԵՆՏՐՈՆ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅՈՒՆ ՍՏԵՂԾԵԼՈՒ ՄԱՍԻՆ
------------------------------------------------------------------------------------------------------------ 


Հիմք ընդունելով Հայաստանի Հանրապետության քաղաքացիական օրենսգրքի   63-րդ հոդվածի 1-ին մասը, 64-րդ հոդվածի 1-ին մասը, «Բաժնետիրական ընկերությունների մասին» Հայաստանի Հանրապետության օրենքի 19-րդ, 67-րդ և 68-րդ հոդվածները` Հայաստանի Հանրապետության կառավարությունը     ո ր ո շ ու մ    է.
1. Միաձուլման ձևով վերակազմակերպել Հայաստանի Հանրապետության առողջապահության նախարարության «Մաշկաբանության ազգային կենտրոն» (պետական գրանցման համարը՝ 271.140.00851) և Հայաստանի Հանրապետության առողջապահության նախարարության «Այրվածքաբանության ազգային կենտրոն» (պետական գրանցման համարը՝ 222.120.00913) փակ բաժնետիրական ընկերությունները՝ ստեղծելով Հայաստանի Հանրապետության առողջապահության նախարարության «Այրվածքաբանության և մաշկաբանության ազգային կենտրոն» փակ բաժնետիրական ընկերություն (այսուհետ՝ ընկերություն):
2. Սահմանել, որ ընկերությունը Հայաստանի Հանրապետության առողջապահության նախարարության «Մաշկաբանության ազգային կենտրոն» և Հայաստանի Հանրապետության առողջապահության նախարարության «Այրվածքաբանության ազգային կենտրոն» փակ բաժնետիրական ընկերությունների իրավահաջորդն է, և դրանց իրավունքներն ու պարտականություններն անցնում են ընկերությանը՝ փոխանցման ակտերին համապատասխան:
3. Ընկերության` Հայաստանի Հանրապետության սեփականություն հանդիսացող բոլոր 100 տոկոս բաժնետոմսերի կառավարման լիազորությունները և «Բաժնետիրական ընկերությունների մասին» Հայաստանի Հանրապետության օրենքի 12-րդ հոդվածի 3-րդ մասով սահմանված լիազորությունները վերապահել Հայաստանի Հանրապետության առողջապահության նախարարությանը:
4. Հայաստանի Հանրապետության առողջապահության նախարարին` սույն որոշումն ուժի մեջ մտնելուց հետո 7-ամսյա ժամկետում`
1) հաստատել միաձուլման պայմանագիրը, փոխանցման ակտերը, միաձուլման կարգը և պայմանները, բաժնետոմսերի փոխարկման կարգը, ընկերության կանոնադրությունը.
2) ապահովել սույն որոշման 4-րդ կետի 1-ին ենթակետից բխող գույքային իրավունքների և կանոնադրության գրանցումը, ինչպես նաև Հայաստանի Հանրապետության առողջապահության նախարարության «Մաշկաբանության ազգային կենտրոն» և Հայաստանի Հանրապետության առողջապահության նախարարության «Այրվածքաբանության ազգային կենտրոն» փակ բաժնետիրական ընկերությունների գործունեության դադարեցման պետական գրանցումը` ընկերության հաշվին․
3) ձևավորել ընկերության գործադիր մարմին և վերստուգող հանձնաժողով (վերստուգող)։

[bookmark: _GoBack]5. Հայաստանի Հանրապետության առողջապահության նախարարին և Հայաստանի Հանրապետության տարածքային կառավարման և ենթակառուցվածքների նախարարին՝ սույն որոշումն ուժի մեջ մտնելուց հետո 1-ամսյա ժամկետում քննարկել և ներկայացնել առաջարկություն՝ ընկերության գործունեության համար անհրաժեշտ տարածքի հատկացման վերաբերյալ։

